ai4bharat/Pralekha huggingface dataset:
பிரதமர் அலுவலகம்
வாரணாசியில் உள்ள பனாரஸ் இந்து பல்கலைகழகத்திற்கு பிரதமர் வருகை, மதன் மோகன் மாளவியா சிலையைத் திறந்து வைத்து, பல்வேறு திட்டங்களைத் துவக்கி வைத்தார்
வாரணாசியில் உள்ள பனாரஸ் இந்து பல்கலைகழகத்திற்கு பிரதமர் திரு. நரேந்திர மோடி இன்று வருகை தந்தார். அங்கு அவர், பண்டிட் மதன் மோகன் மாளவியா சிலையையும், வாரணாசி மலையின் சுவர் ஓவியங்களையும் திறந்து வைத்தார். பண்டிட் மதன் மோகன் மாளவியாவின் சிலைக்கு மலர் அஞ்சலி செலுத்தினார்.
உத்தரப் பிரதேச ஆளுநர் திரு ராம் நாயக் மற்றும் முதல்வர் திரு யோகி ஆதித்யநாத் மற்றும் பிற பிரமுகர்கள் இந்நிகழ்ச்சியில் பங்கேற்றனர்.
பண்டிட் மதன் மோகன் மாளவியா புற்றுநோய் மருத்துவமனையையும் லெஹர்தாராவின் ஹோமி பாபா புற்றுநோய் மருத்துவமனையையும் பிரதமர் துவக்கி வைத்தார். இந்த மருத்துவமனை மூலம் உத்தரப்பிரதேசம் மற்றும் மத்தியப் பிரதேசம், சத்தீஸ்கர், ஜார்க்கண்ட், பிகார் மாநிலங்களில் உள்ள நோயாளிகளுக்கு சிறந்த புற்றுநோய் சிகிச்சை வழங்கப்படும்.
துல்லியமான தொழில்நுட்பம் கொண்ட முதல் பாபாடிரான்-ஐ பிரதமர் நாட்டுக்கு அர்ப்பணித்தார்.
பகலில் நோயாளிகளைப் பராமரிக்கும் பிரிவு மற்றும் புற நோயாளிகள் சிகிச்சைப் பிரிவை பார்வையிட்ட பிரதமர் நோயாளிகளுடன் கலந்து உரையாடினார்.
பிரதமரின் மக்கள் ஆரோக்கிய திட்டமான ஆயுஷ்மான் பாரத்தின் பயனாளிகளுடன் அவர் கலந்துரையாடினார்.
பிரதமர் அலுவலகம்
மத்திய இந்தி மொழி குழுவின் 31வது கூட்டம்: பிரதமர் தலைமையில் நிறைவு பெற்றது
புது தில்லியில் இன்று நடைபெற்ற மத்திய இந்தி மொழி குழுவின் 31வது சந்திப்பு பிரதமர் திரு. நரேந்திர மோடி தலைமையில் நிறைவு பெற்றது.
பிரதமர் தனது உரையில் ஆக்கபூர்வமான மற்றும் செயல்படுத்தகூடிய கருத்துகளை தெரிவித்த அனைத்து உறுப்பினர்களுக்கும் வாழ்த்து தெரிவித்தார்.
தினசரி உரையாடல்களிலும் இந்தியை பயன்படுத்தி, மொழியை பரப்ப வேண்டும் என்று கூறிய பிரதமர் அலுவலக பயன்பாட்டில் கடினமான தொழில்நுட்ப சொற்களை பயன்படுத்துவதை தவிர்க்கவோ அல்லது குறைவாக பயன்படுத்தலாம் என்றார். அரசாங்கத்திலும் மக்களிடயேயும் இந்தி பயன்பாட்டின் இடைவெளியைக் குறைக்க, கல்வி நிறுவனங்கள் முன்வந்து விழிப்புணர்வை ஏற்படுத்த வேண்டும் என்று பிரதமர் கூறினார்.
உலகம் முழுவதும் அவருக்கு ஏற்பட்ட அனுபவங்களை குறிப்பிட்ட பிரதமர், இந்தி உட்பட பிற இந்திய மொழிகள் கொண்டு நாம் மொத்த உலகுடன் இணையலாம் என்று உறுப்பினர்களுக்கு உறுதி அளித்தார்.
அதே போல், உலகின் பழமையான இந்திய மொழியான தமிழை நினைத்து பெருமைக் கொள்கிறோம் என்று கூறினார். நாட்டின் பிற மொழிகளும் இந்தியை செறிவூட்டலாம். இது குறித்து பேசுகையில், பிரதமர் அரசின் முன்முயற்சியான “ஒன்றுப்பட்டு பாரதம், ஒப்பற்ற பாரதம்” குறிப்பிட்டார்.
மத்திய உள் துறை அமைச்சர் திரு ராஜ்நாத் சிங் வரவேற்புரை வழங்கியப்பின், செயலர்  திட்டமிடப்படி பல்வேறு தலைப்புகளில் ஏற்பட்டுள்ள வளர்ச்சி குறித்து பேசினார். இந்தி மொழியை பரப்புதலில் ஏற்படும் சிக்கல்கள் குறித்து பல்வேறு உறுப்பினர்கள் தங்களின் கருத்துகளை தெரிவித்தனர்.
இந்நிகழ்ச்சியில் மத்திய இந்தி இயக்குநரகத்தின் வெளியீடான குஜராத்- இந்தி நிதியை பிரதமர் திரு நரேந்திர மோடி வெளியிட்டார்.
இரண்டு மணி நேரம் நீடித்த இந்த கூட்டத்தில், அருணாச்சல பிரதேசம், இமாச்சல பிரதேசம் மற்றும் குஜராத் முதல் அமைச்சர்களும் குழுவின் பிற உறுப்பினர்களும் கலந்து கொண்டனர்.
சிறப்பு சேவைகள் மற்றும் கட்டுரைகள்
தபால்துறை ஆயுள் காப்பீடு பாலிசிகளை விற்பதற்கு நேரடி முகவர்களுக்கான நேர்காணல்
தபால் துறை ஆயுள் காப்பீடு பாலிசிகளை விற்க நேரடி முகவர்களை ஈடுபடுத்துவதற்கான நேர்காணலை சென்னை 6000 083, அசோக் நகர் தபால் அலுவலகத்தில்  02.08.2021 அன்று காலை 11 மணிக்கு நடத்தப்படும். கீழ்கண்ட தகுதியுடைய விருப்பமுள்ள விண்ணப்பதாரர்கள், தங்களின் பெயர், முகவரி, தொடர்பு எண் போன்ற விவரங்களை கல்வித்தகுதி சான்றிதழ் நகல், வயது, முகவரிக்கான ஆதாரங்கள் ஆகியவற்றை doplichennai[at]gmail[dot]com என்ற மின்னஞ்சல் முகவரிக்கு 02.08.2021ம் தேதிக்கு முன்பாக அனுப்பவும்.
தகுதி நிபந்தனைகள்:
a. கல்வித் தகுதி: 10ம் வகுப்பு தேர்ச்சி
b. வயது: 18 - 50.
c. பிரிவுகள்: வேலையில்லாதோர் / சுயதொழில் செய்யும் படித்த இளம்வயதினர், முன்னாள் ராணுவத்தினர், அங்கன்வாடி பணியாளர்கள், பெண்கள் சங்க ஊழியர்கள், ஓய்வுபெற்ற ஆசிரியர்கள் மற்றும் காப்பீடு பாலிசிகளை விற்ற அனுபவம் உள்ளோர்.
d. விரும்பத்தக்கது : 1. காப்பீடு பாலிசிகளை விற்ற அனுபவம், கம்ப்யூட்டர் அறிவு, உள்ளூர் பற்றி தெரிந்திருக்க வேண்டும்.
e. இதர காப்பீடு நிறுவனங்களில், ஆயுள் காப்பீடு பாலிசிகளை விற்பவர்கள் நேரடி முகவர்களாக விண்ணப்பிக்க தகுதியற்றவர்கள். தேர்வு செய்யப்படும் தகுதியான விண்ணப்பதாரர்கள் நேர்காணலில் கலந்து கொள்ள அழைக்கப்படுவர். தேர்வு செய்யப்படும் விண்ணப்பதாரர்கள், நேர்காணலுக்குப்பின் ரூ.5000/-க்கான ரொக்க பாதுகாப்பை தேசிய சேமிப்பு சான்றிதழ் / கிசான் விகாஸ் பத்திரம் போன்ற வடிவில், பாதுகாப்புத் தொகையாக இந்திய குடியரசுத் தலைவருக்கு உறுதியளிக்கப்பட வேண்டும்.
இவ்வாறு, சென்னை 600 017, சென்னை நகர தெற்கு பிரிவு தபால் அலுவலகங்களின் மூத்த கண்காணிப்பாளர் வெளியிட்டுள்ள செய்திகுறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
எச்ஐவி / எய்ட்ஸ் மற்றும் காசநோய் விழிப்புணர்வுப் பிரச்சாரம்
’சுதந்திரப் பெருவிழா’ கொண்டாட்டத்தின் ஒரு பகுதியாக, எச்ஐவி / எய்ட்ஸ், காசநோய் மற்றும் ரத்த தானம் குறித்து, மத்திய அரசு இரண்டு கட்டங்களாக விழிப்புணர்வு பிரச்சாரங்களை நடத்தியிருப்பதாக, மத்திய சுகாதாரத்துறை இணையமைச்சர் டாக்டர் பாரதி பிரவீன் பவார் தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்துமூலம் அளித்த பதிலில் இதனைத் தெரிவித்துள்ள அவர், முதற்கட்டப் பிரச்சாரத்தில் தமிழகம் மற்றும் மகாராஷ்டிராவில் உள்ள 25 பள்ளிக்கூடங்கள் மற்றும் 100 கல்லூரிகள் உட்பட, நாடு முழுவதும் உள்ள 834 பள்ளிகள் மற்றும் 889 கல்லூரிகளில், மாணவர்களுக்கு ஓவியப்போட்டி, ஆன்லைன் வினாடி-வினா, சுவரொட்டி தயாரித்தல், கையெழுத்து இயக்கம் போன்ற நடவடிக்கைகள் மூலம் விழிப்புணர்வு ஏற்படுத்தப்பட்டதாகக் கூறியுள்ளார்.
12 அக்டோபர், 2021-ல் தொடங்கப்பட்ட இரண்டாம் கட்ட பிரச்சாரத்தின்போது, எச்ஐவி / எய்ட்ஸ், மற்றும் காசநோய் பாதிப்பைத் தடுப்பதுடன், இதுபோன்ற நோயாளிகளிடம் பாகுபாடு காட்டக்கூடாது என்பகு துறித்தும் விழிப்புணர்வு ஏற்படுத்தப்பட்டதாகவும் மத்திய அமைச்சர் தெரிவித்துள்ளார்.
மேலும், தேசிய எய்ட்ஸ் கட்டுப்பாட்டு திட்டத்தின் மூலம், மத்திய அரசால் வழங்கப்பட்ட நிதியுதவியைப் பயன்படுத்தி, தமிழ்நாடு, மகாராஷ்டிரா உள்ளிட்ட மாநிலங்களில், எய்ட்ஸ் தொற்றுப் பரவல் தடுப்பு, பரிசோதனை மற்றும் சிகிச்சைகள் மேற்கொள்ளப்பட்டிருப்பதாகவும் டாக்டர் பாரதி பிரவீன் பவார் தமது பதிலில் குறிப்பிட்டுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1795420
மத்திய அமைச்சரவை
கொரியா, இந்தியா இடையேயான புரிந்துணர்வு ஒப்பந்தம்: மத்திய அமைச்சரவை ஒப்புதல்
இரு நாடுகள் தொடர்பான குற்றங்களை ஒழிக்கவும், காவல்துறை இடையே ஒத்துழைப்பை மேம்படுத்தவும்
கொரிய அரசின் கீழ் இயங்கும் கொரிய தேசிய காவல் முகமையும், மத்திய உள்துறை அமைச்சகமும் புரிந்துணர்வு ஒப்பந்தம் ஒன்றில் கையெழுத்திட உள்ளன.
இந்தப் புரிந்துணர்வு ஒப்பந்தம், இரு நாடுகளும் குற்றங்களைத் தடுக்கவும், குறைக்கவும் உதவிகரமாக இருக்கும். மேலும், தீவிரவாதம் தொடர்பான குற்றங்களையும் அயல்நாடு தொடர்பான திட்டமிடப்பட்ட குற்றங்களையும் தடுக்க உதவும். இரு நாடுகளின் புலனாய்வு மற்றும் சட்ட அமலாக்க முகமைகளின் அலுவலர்கள் தங்களின் ஒத்துழைப்பை மேம்படுத்துவதற்கான செயல்திட்டமும் உருவாக்கப்படும்.
PIB Headquarters
மத்திய அரசுப் பணியாளர் தேர்வாணையம் இளநிலைப் பொறியாளர் 
மத்திய அரசுப் பணியாளர் தேர்வாணையத்தின் தென்மண்டலப் பிரிவு சார்பில், இளநிலைப் பொறியாளர்  தேர்வு கணினி வழியாக நடத்தப்படவுள்ளது.
2. தென்மண்டலத்தில் இத்தேர்வை எழுத 1,34,272 விண்ணப்பதாரர்கள் அனுமதிக்கப்பட்டுள்ளனர். இந்தத் தேர்வு சென்னை, கோவை, மதுரை, சேலம், திருச்சி, திருநெல்வேலி, வேலூர் & கடலூர்  உள்பட தென்மண்டலத்தில் உள்ள 21 நகரங்களில் நடைபெறவுள்ளது. கட்டிடவியல் மற்றும் அளவு கணக்கெடுப்பு & ஒப்பந்தங்கள் தேர்வு 35 இடங்களிலும், இயந்திரவியல் தேர்வு 32 இடங்களிலும், மின்னியல் தேர்வு 50 இடங்களிலும் நடைபெறும்.
3. தென்மண்டலத்தில் இத்தேர்வு, 2019, செப்டம்பர் 23, 25, 26 மற்றும் 27ஆம் தேதிகளில் நடைபெறும். ஒருநாளில் 2 ஷிப்டுகள் வீதம், முதல் ஷிப்ட் காலை 10 மணிமுதல் பகல் 12 மணி வரையிலும், இரண்டாவது ஷிப்ட் பிற்பகல் மணி 3 முதல் 5 மணி வரையிலும் நடைபெறும்.
4. விண்ணப்பதாரர்கள் தங்களது தேர்வுக்கூட மின்னணு அனுமதிச் சீட்டினை, தேர்வாணையத்தின் இணையதளத்திலிருந்து, தேர்வுத் தேதிக்கு 4 நாட்கள் முன்பிருந்து, தேர்வு நடைபெறும் தேதிவரை பதிவிறக்கம் செய்துகொள்ளலாம். இதுபற்றிய தகவல்கள் விண்ணப்பதாரர்களுக்கு, அவர்கள் விண்ணப்பத்தில் குறிப்பிட்டுள்ள செல்ஃபோன் எண்ணிற்கு குறுஞ்செய்தி வாயிலாகவும், மின்னஞ்சல் முகவரிக்கும் அனுப்பிவைக்கப்பட்டுள்ளது.
5. தேர்வு எழுத வரும் விண்ணப்பதாரர்கள், கைக்கடிகாரம், புத்தகங்கள், துண்டு சீட்டுகள், பத்திரிகைகள் மற்றும் மின்னணு சாதனங்களை எடுத்துவருவது தடை செய்யப்பட்டுள்ளது. இந்தப் பொருட்கள் கண்டிப்பாக தேர்வுக் கூடத்திற்குள் அனுமதிக்கப்படமாட்டாது.
6. மின்னணு அனுமதிச் சீட்டு மற்றும் அசல் ஆவணங்களை எடுத்துவராத விண்ணப்பதாரர்கள் தேர்வெழுத அனுமதிக்கப்பட மாட்டாது.
7. அசல் அடையாள ஆவணத்துடன், விண்ணப்பதாரர்கள் தங்களது அனுமதிச் சீட்டில் குறிப்பிடப்பட்டுள்ள பிறந்த தேதியுடன் கூடிய புகைப்பட அடையாள அட்டையையும் எடுத்து வர வேண்டும்.
8. கூடுதல் விவரங்களுக்கு தேர்வாணையத்தின் தென்மண்டல அலுவலகத்தை (044-28251139 என்ற தொலைபேசி எண்ணிற்கோ, 9445195946 என்ற கைபேசிக்கோ தொடர்பு கொண்டு அறிந்து கொள்ளலாம் என தேர்வாணையத்தின் தென்மண்டல அலுவலகம் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
நிதி அமைச்சகம்
2021-22 மதிப்பீட்டு வருடத்திற்கான வருமான வரி தாக்கல் மற்றும் பல்வேறு தணிக்கை அறிக்கைகளுக்கான கடைசி தேதிகள் நீட்டிப்பு
வருமான வரி சட்டம், 1961-ன் கீழ் 2021-22 மதிப்பீட்டு வருடத்திற்கான வருமான வரி தாக்கல் மற்றும் பல்வேறு தணிக்கை அறிக்கைகளை சமர்ப்பிப்பதில் வரி செலுத்துவோர் மற்றும் இதர பங்குதாரர்களுக்கு உள்ள சிரமங்களை கருத்தில் கொண்டு, 2021-22 மதிப்பீட்டு வருடத்திற்கான வருமான வரி தாக்கல் மற்றும் பல்வேறு தணிக்கை அறிக்கைகளுக்கான கடைசி தேதிகளை மத்திய நேரடி வரிகள் வாரியம் நீட்டித்துள்ளது. விவரங்கள் வருமாறு:
1. 2021-22 மதிப்பீட்டு வருடத்திற்கான வருமான வரி தாக்கல் செய்வதற்கான கடைசி தேதி 2021 ஜூலை 31-ல் இருந்து 2021 செப்டம்பர் 30 ஆக நீட்டிக்கப்பட்டிருந்த நிலையில், அது தற்போது 2021 டிசம்பர் 31 வரை மேலும் நீட்டிக்கப்பட்டுள்ளது.
2. 2020-21-ம் வருடத்திற்கான தணிக்கை அறிக்கையை தாக்கல் செய்வதற்கான கடைசி தேதி 2021 செப்டம்பர் 30-ல் இருந்து 2021 அக்டோபர் 31 ஆக நீட்டிக்கப்பட்டிருந்த நிலையில், அது தற்போது 2022 ஜனவரி 15 வரை மேலும் நீட்டிக்கப்பட்டுள்ளது.
3. சர்வதேச பரிவர்த்தனை அல்லது சட்டத்தின் 92ஈ பிரிவின் கீழ் குறிப்பிட்ட உள்நாட்டு பரிவர்த்தனைகளில் ஈடுபட்ட நபர்கள் 2020-21-ம் வருடத்திற்காக சமர்ப்பிக்க வேண்டிய கணக்காளரிடம் இருந்து பெற்ற அறிக்கைக்கான கடைசி தேதி 2021 அக்டோபர் 31-ல் இருந்து 2021 நவம்பர் 30 ஆக நீட்டிக்கப்பட்டிருந்த நிலையில், அது தற்போது 2022 ஜனவரி 31 வரை மேலும் நீட்டிக்கப்பட்டுள்ளது.
இது தொடர்பாக மத்திய நேரடி வரிகள் வாரியம் வெளியிட்டுள்ள 2021 செப்டம்பர் 9-ம் தேதியிட்ட சுற்றறிக்கை எண் 17/2021 in F.No.225/49/2021/ITA-II-ஐ www.incometaxindia.gov.in எனும் தளத்தில் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753603
நுகர்வோர் நலன், உணவு மற்றும் பொது விநியோகம் அமைச்சகம்
சர்க்கரைத் துறையின் நம்பகத்தன்மையை மேம்படுத்த உபரிக் கரும்பு எத்தனால் தயாரிக்க பயன்பாடு; பசுமை எரிபொருளான எத்தனாலை பெட்ரோலுடன் கலப்பதால் அந்நியச் செலாவணியை மிச்சப்படுத்தலாம்.
சர்க்கரைத் துறையின் நம்பகத்தன்மையை மேம்படுத்த அரசு பல்வேறு நடவடிக்கைகளை எடுத்து வருகிறது. அதன் மூலம் சர்க்கரை ஆலைகள், கரும்பு விவசாயிகளுக்கு அளிக்க வேண்டிய நிலுவைத் தொகையை உரிய நேரத்தில் வழங்க முடியும். ஒரு படி மேலே சென்று, உபரிக் கரும்பு மற்றும் அதிகப்படியான சர்க்கரையை இருப்பு வைத்தல் ஆகிய பிரச்சினைகளுக்கு நீண்ட காலத் தீர்வு காணவும், சர்க்கரைத் தொழிலின் நம்பகத்தன்மையை மேம்படுத்தவும், உபரிக் கரும்பை மாற்று முறையில் பயன்படுத்த ஆலோசிக்கப்படுகிறது. பசுமை எரிபொருளான எத்தனாலை பெட்ரோலுடன் கலந்து பயன்படுத்துவதால், நாட்டின் அந்நியச் செலாவணி பெருமளவுக்கு மிச்சமாகும்.
மத்திய உணவு மற்றும் பொது விநியோகத்துறைச் செயலர், மத்திய பெட்ரோலியம் மற்றும் இயற்கை வாயு அமைச்சகச் செயலர், நிதிச் சேவை துறைச் செயலர் ஆகியோர் தலைமையில் 21.08.2020 அன்று நடைபெற்ற கூட்டத்தில், முன்னணி வங்கிகள், எண்ணெய் சந்தைப்படுத்துதல் நிறுவனங்கள், முக்கிய கரும்பு உற்பத்தி மாநிலங்களின் கரும்பு ஆணையர்கள், சர்க்கரைத் துறை சங்கங்களின் பிரதிநிதிகள் கலந்து கொண்டனர். பெட்ரோலுடன் எத்தனாலைக் கலக்கும் விகிதத்தை அதிகரிப்பது பற்றிய அரசின் நோக்கத்தை எட்டுவது குறித்தும், எண்ணெய் சந்தைப்படுத்துதல் நிறுவனங்களுக்கு எத்தனால் விநியோகத்தை அதிகரிக்கும் வழி வகைகள் பற்றியும் இந்தக் கூட்டத்தில் விவாதிக்கப்ட்டது. எத்தனால் உற்பத்தியாளர்கள் , எத்தனாலை வாங்குபவர்கள்  , கடன் வழங்குவோர்  ஆகியவை முத்தரப்பு ஒப்பந்தம் செய்து கொள்ள விருப்பம் தெரிவித்ததன் அடிப்படையில் இதற்கு ஒப்புக் கொள்ளப்பட்டது. இதில் உற்பத்தி, கொள்முதல், மூன்றாம் தரப்புக் கணக்கு மூலம் பணம் வழங்குதல் போன்றவை அடங்கும். பெரிய அளவில் லாபம் ஈட்டாத சர்க்கரை ஆலைகளுக்குக் கூட கடன் வழங்க வங்கிகள் பரிசீலிக்கலாம். ஆலைகள் புதிய வடி ஆலைகளை அமைக்கவும், ஏற்கனவே இருக்கும் வடி ஆலைகளை விரிவுபடுத்தவும், இதன் மூலம் நாட்டின் மொத்த வடிதிறனை அதிகரிக்கவும் ஆலைகள் கடன்களை வாங்குவதற்கு இது உதவும். இதன் மூலம், பெட்ரோலுடன் எத்தனால் கலப்புத் திட்டத்தின் கீழ் கலப்பு இலக்கை எட்டவும் இது உதவும். நடப்பு ஆண்டிலும், இனி வரும் காலத்திலும், எத்தனால் விநியோகத்தை அதிகரிக்க முயற்சிகள் மேற்கொள்ளப்படும் என்று மாநிலங்களும், தொழிற்சாலைகளும் உறுதியளித்தன.
கலப்பு இலக்கை எட்டுவதைக் கருத்தில் கொண்டு, சர்க்கரை ஆலைகள் மற்றும் மொலாசஸ் அடிப்படையிலான வடி ஆலைகள், தங்கள் எத்தனால் வடிதிறனை அதிகரிக்க அரசு ஊக்கமளித்து வருகிறது. எத்தனால் உற்பத்தித் திறனை அதிகரிக்கவும், 600 கோடி லிட்டர் அளவுக்குத் திறனை அதிகரிக்கும் வகையிலான 362 திட்டங்களுக்கு வங்கிகள் மூலம் ரூ.18,600 கோடி அளவுக்கு குறைந்த வட்டியிலான கடன்கள் வழங்கப்பட்டு வருகின்றன. இதில், ரூ.4045 கோடி அளவிலான வட்டி மானியத்தை அரசு ஏற்றுக் கொள்கிறது. இதுவரை 64 திட்டங்களுக்குக் கடன் அனுமதி வழங்கப்பட்டுள்ளது. இந்தத் திட்டப்பணிகள் நிறைவடைந்ததும், இன்னும் இரண்டு ஆண்டுகளில் எத்தனால் வடிதிறன் 165 கோடி லிட்டர் அதிகரிக்கும். இதன் மூலம், நாட்டின் எத்தனால் வடிதிறன், ஆண்டுக்கு 426 கோடி லிட்டரில் இருந்து 2022-ஆம் ஆண்டுக்குள் 590 கோடி லிட்டராக உயரும்.
(Visitor Counter : 116
ஊரக வளர்ச்சி அமைச்சகம்
மகாத்மா காந்தி தேசிய ஊரக வேலைவாய்ப்புத் திட்டத்திற்கு ரூ.60,000 கோடி நிதி ஒதுக்கீடு
2023-24ம் நிதியாண்டு பட்ஜெட்டில் மகாத்மா காந்தி தேசிய ஊரக வேலைவாய்ப்புத் திட்டத்திற்கு ரூ.60,000 கோடி நிதி ஒதுக்கீடு செய்யப்பட்டுள்ளது.
இத்திட்டத்தை செயல்படுத்துவதற்காக பணிக்கான தேவையின் அடிப்படையில் மாநிலங்கள் மற்றும் யூனியன் பிரதேசங்களுக்கு மத்திய அரசு நிதி அளிக்கிறது. பணிக்களுக்கான நிதித் தேவையின் போது நிதி அமைச்சகத்திடமிருந்து ஊரக மேம்பாட்டு அமைச்சகம் கூடுதல் நிதி கோருகிறது.
இத்தகவலை மத்திய ஊரக மேம்பாட்டுத் துறை இணை அமைச்சர் சாத்வி நிரஞ்சன் ஜோதி இன்று மக்களவையில் கூறினார்.
தேர்தல் ஆணையம்
பஞ்சாப் மாநிலத்தில் சட்டப்பேரவைக்கு 2022 பிப்ரவரி 20  அன்று பொதுத்தேர்தல்
பஞ்சாப் மாநில சட்டப்பேரவைக்கு 2022 பொதுத் தேர்தல் பற்றி 2022 ஜனவரி 8 அன்று தேர்தல் ஆணையம் அறிவித்தது. இதன்படி தேர்தலுக்கான அறிவிக்கை 2022 ஜனவரி 21 அன்று வெளியிடப்பட்டு வாக்குப்பதிவு 2022 பிப்ரவரி 14 அன்று நடைபெறும் என்று தெரிவிக்கப்பட்டது.
2022 பிப்ரவரி 16 அன்று ஸ்ரீ குரு ரவீந்திர தாஸ் பிறந்த நாள் விழாக்களில் பங்கேற்க ஏராளமான பக்தர்கள் பஞ்சாபிலிருந்து வாரணாசிக்கு செல்வார்கள் என்பது தொடர்பாக மாநில அரசு, அரசியல் கட்சிகள், இதர அமைப்புகள் ஆகியவவை ஆணையத்தின் கவனத்தை ஈர்த்து பல முறையீடுகளை அனுப்பி உள்ளன.
மேலும், இந்த விழா நடைபெறும் நாளுக்கு ஒரு வாரம் முன்னதாகவே ஏராளமான பக்தர்கள் வாரணாசிக்கு செல்லத் தொடங்கிவிடுவார்கள் என்பதால், வாக்குப்பதிவு நடைபெறும் 2022 பிப்ரவரி 14 பெருமளவு வாக்காளர்கள் வாக்களிக்காமல் விடுபடுவார்கள் என்பதையும் அவர்கள் கவனத்திற்குக் கொண்டுவந்துள்ளனர் . இது தொடர்பாக பஞ்சாப் மாநில அரசு, தலைமைத் தேர்தல் அதிகாரி ஆகியோரின் தகவல்களையும் ஆணையம் கவனத்தில் எடுத்துக் கொண்டது.
இந்த முறையீடுகள் கிடைத்துள்ள தகவல்கள், புதிய சூழ்நிலைகள், கடந்தகால முன்னுதாரணங்கள் ஆகியவற்றை பரிசீலித்த பின், பஞ்சாப் சட்டப்பேரவை தேர்தல் கால அட்டவணையைக் கீழ்காணுமாறு திருத்தியமைக்க தேர்தல் ஆணையம் முடிவு செய்துள்ளது.
1) அறிவிக்கை வெளியிடும் தேதி 25 ஜனவரி, 2022 
2) மனுதாக்கலுக்கு கடைசி நாள் 01 பிப்ரவரி, 2022 
3) மனுக்கள் பரிசீலனை தேதி 02 பிப்ரவரி, 2022 
4) திரும்பப் பெற கடைசி நாள் 04 பிப்ரவரி, 2022 
5) வாக்குப்பதிவு நாள் 20 பிப்ரவரி, 2022 
வாக்கு எண்ணிக்கை 10 மார்ச், 2022 
---------
(Visitor Counter : 180
PIB Headquarters
மத்திய அரசு பணியாளர் தேர்வாணையம் ஒருங்கிணைந்த மேல்நிலைப்பள்ளி அளவிலான  தேர்வு 2018 
மத்திய அரசு பணியாளர் தேர்வாணையம்  கணினி வழியாக, ஒருங்கிணைந்த மேல்நிலைப்பள்ளி அளவிலான  தேர்வு 2018-ஐ நடத்தவுள்ளது.
தென்மண்டலத்தில், 1,79,849 விண்ணப்பதாரர்கள் இத்தேர்வு எழுத அனுமதிக்கப்பட்டுள்ளனர். தமிழ்நாட்டில் சென்னை, கோவை, மதுரை, சேலம், திருச்சிராப்பள்ளி, திருநெல்வேலி & வேலூர் நகரங்கள் மற்றும் ஆந்திரா, தெலங்கானா மாநிலங்களில் உள்ள மொத்தம் 20 நகரங்களில் அடங்கிய 39 மையங்களில் இத்தேர்வு நடைபெறவுள்ளது.
தென்மண்டலத்தில் இத்தேர்வு ஜூலை 2, 3, 4, 5 மற்றும் 8ஆம் தேதிகளில் நடைபெறவுள்ளது. ஒரு நாளைக்கு 3 ஷிப்டுகள் வீதம், முதல் ஷிப்ட் காலை 10 மணி முதல் 11 மணி வரையிலும், 2வது ஷிப்ட் பிற்பகல் 1 மணி முதல் 2 மணி வரையிலும், 3வது ஷிப்ட் பிற்பகல் 4 மணி முதல் 5 மணி வரையிலும் தேர்வு நடைபெறும்.
விண்ணப்பதாரர்கள், தங்களுக்கான தேர்வுக்கூட மின்னணு அனுமதிச்சீட்டுகளை தேர்வு தேதிக்கு 7 நாட்கள் முன்பாக இருந்து தேர்வாணையத்தின் இணையதளத்திலிருந்து பதவிறக்கம் செய்து கொள்ளலாம். இதுதொடர்பான தகவல்கள் விண்ணப்பதாரர்களுக்கு, அவர்களது செல்போன் எண்களுக்கு எஸ்எம்எஸ் மூலமாகவும், மின்னஞ்சல் மூலமாகவும் தெரிவிக்கப்பட்டுள்ளது.
தேர்வுக்கு வரும் விண்ணப்பதாரர்கள் கைக்கடிகாரம், புத்தகங்கள், துண்டுச்சீட்டுகள், பத்திரிகைகள், மின்னணு சாதனங்கள்  போன்றவற்றை தேர்வுக்கூடத்திற்குள் எடுத்துவர அனுமதியில்லை. இதுபோன்ற பொருட்கள் வைத்திருப்பது கண்டுபிடிக்கப்பட்டால். சம்பந்தப்பட்ட விண்ணப்பதார்ர்களின் விண்ணப்பம் ரத்து செய்யப்படுவதுடன், உரிய சட்ட / குற்றவியல் நடவடிக்கையும் மேற்கொள்ளப்படும். அத்துடன், எதிர்காலத்தில் 3 முதல் 7 ஆண்டுகள் வரை தேர்வு எழுதவும் தடை விதிக்கப்படும் என தேர்வாணையம் எச்சரித்துள்ளது.
மின்னணு அனுமதிச்சீட்டு மற்றும் அசல் அடையாள அட்டை இல்லாத விண்ணப்பதாரர்கள், தேர்வு எழுத அனுமதிக்கப்படமாட்டார்கள் என்றும் தெரிவிக்கப்படுகிறது. தேர்வு தொடர்பான கூடுதல் விவரங்களுக்கு, தேர்வாணையத்தின் தென் மண்டல அலுவலக உதவி எண்ணுக்கு  தொடர்பு கொள்ளவும்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் வீட்டு வசதித்திட்டம் -நகர்ப்புறம்
வீட்டுவசதி மற்றும் நகர்ப்புற விவகாரங்கள் அமைச்சகம் ஜூன் 2015 முதல் 'அனைவருக்கும் வீடு' இயக்கத்தின் கீழ் பிரதமரின் வீட்டு வசதித்திட்டம் -நகர்ப்புறம் திட்டத்தை செயல்படுத்தி வருகிறது. இது தகுதி வாய்ந்த அனைத்து நகர்ப்புற பயனாளிகளுக்கும் அடிப்படை குடிமை வசதிகளுடன் கூடிய அனைத்து காலங்களிலும் வீடுகளை வழங்குவதற்காக மாநிலங்கள் / யூனியன் பிரதேசங்கள் மூலம் செயல்படுத்தும் நிறுவனங்களுக்கு மத்திய அரசு உதவுகிறது. 25.06.2015 முதல் 31.03.2022 வரை செயல்படுத்தப்பட்டு வந்த பிரதமரின் வீட்டுவசதித் திட்டத்தின் செயல்பாட்டுக் காலம் பின்னர் 31.12.2024 வரை நீட்டிக்கப்பட்டுள்ளது.
வீடுகள் கட்டுவதற்கான எந்த இலக்கையும் மத்திய அரசு நிர்ணயிக்கவில்லை. வீட்டுவசதியின் உண்மையான தேவையை மதிப்பிடுவதற்காக மாநிலங்கள் / யூனியன் பிரதேசங்கள் பி.எம்.ஏ.ஒய்-யு இன் கீழ் தேவை கணக்கெடுப்பை மேற்கொண்டுள்ளன, மேலும் 112.24 லட்சம் வீடுகளின் தேவையைப் பதிவு செய்துள்ளன.
மாநிலங்கள் மற்றும் யூனியன் பிரதேசங்கள் சமர்ப்பித்த திட்ட முன்மொழிவுகளின் அடிப்படையில், 10.07.2023 நிலவரப்படி 118.90 லட்சத்துக்கும் மேற்பட்ட வீடுகளுக்கு அனுமதி வழங்கப்பட்டுள்ளது. ஒப்பளிக்கப்பட்ட வீடுகளில், 112.22 லட்சம் வீடுகள் கட்டுமான பணிகளுக்கு அடிக்கல் நாட்டப்பட்டுள்ளன அவற்றில், 75.31 லட்சம் வீடுகள் கட்டி முடிக்கப்பட்டு, பயனாளிகளுக்கு வழங்கப்பட்டுள்ளன. ரூ.2.00 லட்சம் கோடி  மத்திய அரசு வழங்கிய உதவியில், இதுவரை ரூ.1.47 லட்சம் கோடி விடுவிக்கப்பட்டுள்ளது. பிரதமரின் வீட்டுவசதித் திட்டத்தின் கீழ் கடந்த மூன்று ஆண்டுகளில்  கட்டி முடிக்கப்பட்ட வீடுகளின் எண்ணிக்கையின் மாநில / யூனியன் பிரதேச வாரியான விவரங்கள் இணைப்பில் உள்ளன.
விரிவாக்கப்பட்ட திட்ட காலத்திற்குள் அதாவது 31.12.2024 வரை அனுமதிக்கப்பட்ட அனைத்து வீடுகளையும் கட்டி முடிக்க மாநிலங்கள் / யூனியன் பிரதேசங்களுடன் பிரதமரின் வீட்டுவசதித் திட்டத்தை செயல்படுத்தும் நிலையை அமைச்சகம் தொடர்ந்து மதிப்பாய்வு செய்கிறது.
முந்தைய வெளியீடுகளின் பயன்பாடு மற்றும் திட்ட வழிகாட்டுதல்களுக்கு இணங்குவதன் அடிப்படையில் அனுமதிக்கப்பட்ட வீடுகளைக் கட்டுவதற்கு மாநிலங்கள் / யூனியன் பிரதேசங்களுக்கு போதுமான மத்திய உதவி வழங்கப்பட்டுள்ளது. கடந்த மூன்று ஆண்டுகளில் பிரதமரின் வீட்டுவசதித் திட்டத்தின் கீழ் ஆண்டு வாரியாக ஒதுக்கப்பட்ட நிதிநிலை அறிக்கையின் விவரங்கள் பின்வருமாறு:
|
|
நிதி ஆண்டு
|
|
பட்ஜெட் ஒதுக்கீடு 
|
|
2020-21
|
|
21,000.00
|
|
2021-22
|
|
27,023.97
|
|
2022-23
|
|
28,000.00
இத்தகவலை மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர் கௌஷல் கிஷோர் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய கொவிட் தடுப்பூசித் திட்டத்தின் கீழ் இதுவரை 89.74 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 24,354 புதிய தொற்று பாதிப்புகள் காணப்படுகின்றன.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1%க்கும் குறைவாக, 0.81% ஆகும். மார்ச் 2020 பிறகு குறைந்தது.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 2,73,889ஆகும். இது 197 நாட்களில் மிகவும் குறைந்த அளவாகும்.
மீட்பு விகிதம் தற்போது 97.86%; மார்ச் 2020-லிருந்து இது அதிகபட்சம்
கடந்த 24 மணி நேரத்தில் 25,455 பேர் குணமடைந்துள்ளனர். இதுவரை மொத்தம் 3,30,68,599 பேர் குணமடைந்துள்ளனர்.
வாராந்திர தொற்று உறுதி விழுக்காடு  99 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  33 நாட்களாக 3%க்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 57.19 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760207
(Visitor Counter : 147
பாதுகாப்பு அமைச்சகம்
இந்திய விமானப்படையின் மேற்கு ஏர் கமாண்டிங் தலைமை அதிகாரியாக ஏர் மார்ஷல் பி ஆர் கிருஷ்ணா பொறுப்பேற்பு
இந்திய விமானப்படையின் மேற்கு ஏர் கமாண்டிங் தலைமை அதிகாரியாக ஏர் மார்ஷல் பி ஆர் கிருஷ்ணா, இன்று  பொறுப்பேற்றுக் கொண்டார்.
போர் விமானியாக கடந்த 1983-ஆம் ஆண்டு அவர் இந்திய விமானப் படையில் சேர்ந்தார். சுமார் 38 ஆண்டுகால பணியின்போது தகுதி பெற்ற விமான பயிற்சியாளராகவும், செயல்முறை சார் சோதனைக்காக நியமிக்கப்பட்ட விமானியாகவும் செயலாற்றிய ஏர் மார்ஷல், இந்திய விமானப்படையின் போர் விமானங்கள், ஹெலிகாப்டர்கள் உள்ளிட்டவற்றையும் இயக்கியுள்ளார். சுமார் 5000 மணி நேரத்திற்கு மேல் விமானத்தில் பறந்த அனுபவத்தையும் அவர் பெற்றுள்ளார்.
இந்திய விமானப் படையில், அவரது சிறப்பான பணிக்காலத்தில் பல முக்கியமான சேவைகளை அவர் ஆற்றியுள்ளார். முன்னணிப் போர் விமானப் பிரிவில் கமாண்டிங் அதிகாரியாக இருந்த அவர், விமானப் படையின் சோதனையில் ஈடுபடும் விமானிகளுக்கான பள்ளியின் படைத் தலைவராகவும், முன்னணி பிரிவின் தலைமை இயக்கக அதிகாரியாகவும், முன்னணி போர் விமானப் பிரிவின் படைத் தலைவராகவும் பணியாற்றியுள்ளார்.
ஏர் மார்ஷல் பி ஆர் கிருஷ்ணா, தேசிய பாதுகாப்பு அகாடமி, வெலிங்டன் பாதுகாப்பு சேவைகள் கல்லூரி மற்றும் தேசிய பாதுகாப்பு கல்லூரியின் முன்னாள் மாணவராவார். அவரது வீரதீர செயல்களை கௌரவிக்கும் வகையில் கடந்த 1986-ஆம் ஆண்டு ஷௌரியா சக்ரா விருதும், 2017-ஆம் ஆண்டு அதி விஷிஷ்ட் சேவா பதக்கமும் அவருக்கு வழங்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731961
----
(Visitor Counter : 182
அறிவியல் மற்றும் தொழில்நுட்பத்துறை
தூய எரிசக்தித் துறையில் உள்ள சிக்கல்களுக்குத் தீர்வு காண மத்திய இணையமைச்சர் ஜிதேந்திரசிங் அழைப்பு
தூய எரிசக்தி கூட்டமைப்பின் சார்பில் நடைபெற்ற 8-வது “கண்டுபிடிப்புகளுக்கான இயக்கம்” கூட்டத்தில் பேசிய மத்திய அறிவியல், தொழில்நுட்பம், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங், மலிவு விலையில் தூய எரிசக்தியை பெறுவதற்கான வழிமுறைகளைக் கண்டறிய வேண்டுமெனக் கூறினார். 40-க்கும் மேற்பட்ட நாடுகளின் பிரதிநிதிகள் கலந்து கொண்ட இக்கூட்டத்தில் அவர், கோவாவிலிருந்து காணொலி வாயிலாகக் கலந்து கொண்டார்.
மலிவு விலையில் தூய எரிசக்தியைப் பெற பொதுத்துறை அமைப்புகளும், தனியாரும் இணைந்து செயல்பட வேண்டியது காலத்தின் தேவை எனவும் அவர் கூறினார். கடந்த 2018-ம் ஆண்டு உருவாக்கப்பட்ட சிஇஐஐசி மையம், தூய எரிசக்தி துறையில் பொதுத்துறை அமைப்புகளும், தனியாரும் இணைந்து செயல்படுவது குறித்த, இந்திய அரசின் உறுதிக்கு சான்றாக இருப்பதாகக் கூறினார்.
பொதுத்துறை அமைப்புகளும், தனியாரும் இணைந்து செயல்படுவது மற்ற துறைகளில் உள்ள சர்வதேச சவால்களைத் தீர்க்கவும் சமாளிக்கவும் உதவும் என்று கூறி அமைச்சர் தனது உரையை முடித்தார். புத்தொழில் நிறுவனங்களின் கண்டுபிடிப்புகளை அதிகரிக்க அனைவருடன் இணைந்து செயல்படவும் இந்தியா தயாராக இருப்பதாக மத்திய இணையமைச்சர் ஜிதேந்திரசிங் கூறினார்.